Her overrasker superstjernen Ruud: – Så du jeg hilste på ham, mamma?
Casper Ruud møtte tennislegenden Roger Federer onsdag. FOTO: Mette Bugge
Casper Ruud møter Roger Federer
Flere hundre fans ville overvære Federers trening onsdag. Mette Bugge
Paris: Casper Ruud var ferdig med sin treningsøkt på bane 16, som ligger lengst vekk på tennisanlegget Roland-Garros.
Det var kun 10-15 mennesker som var til stede da Ruud varmet opp før sitt møte med italienske Matteo Berrettini (nummer 31 på verdensrankingen) senere onsdag. Så ble det plutselig kaos.
LEST DENNE? En uventet forespørsel løftet Casper Ruud mot verdenstoppen
Tennislegenden Roger Federer ankom plutselig treningsfeltet med et kobbel på hundre pressefolk og fans på slep.
Da Ruud gikk forbi sveitseren, hilste de to på hverandre (se video):
Kan bli storkamp
Hvis begge vinner onsdagens kamp, er det nettopp nordmannen og den 17 år eldre spilleren som skal møtes på én av hovedbanene i runde tre.
Trolig ikke den største, men likevel en som tar vel 12.000 tilskuere.
– Det er en guttedrøm, sier Casper Ruud.
Verken han eller noen av de andre i teamet så for seg dette møtet, men de syntes det var riktig så gøy.
Mor Lele, farmor, kjæresten, fetteren og onkelen fikk ikke lov til å komme inn på treningsbanen. De så det hele noen meter unna. Da Casper Ruud gikk forbi moren etter møte med Federer, sa han strålende:
– Så du at jeg hilste på ham, mamma?
FÅTT MED DEG DENNE? Casper Ruud fikk en ny opplevelse i French Open: – Jeg har lyst til å være grådig
Tar én ting av gangen
Trener Christian Ruud var også på plass med hånden for å hilse på sveitseren og hans folk.
– I første omgang nå må vi ha fokus på det som skal skje i neste kamp, sier treneren.
– Hvis Ruud og Federer kommer til å møtes i kamp, blir det nok det største som har skjedd i norsk tennis, sier idrettssjef Øivind Sørvald i Norges Tennisforbund.
Ruud møter italienske Matteo Berrettini i den 2. runden av Roland-Garros rundt kl. 15 onsdag.
Hvor mye eldre enn Ruud er Federer?
17 år